钦定古今图书集成/理学汇编/字学典/第008卷 > 日知录 > 《说文》
## 钦定古今图书集成/理学汇编/字学典/第008卷 > 日知录 > 《说文》

自隶书以来，其能发明六书之指，使三代之文尚存
于今日，而得以识古人制作之本者，许叔重《说文》之
功为大。后之学者，一点一画，莫不奉之为规矩，而愚
以为亦有不尽然者。且以六经之文，左氏、公羊、《穀梁》
之传，毛苌、孔安国、郑众、马融诸儒之训，而未必尽合，
况叔重生于东京之中，世所本者，不过刘歆、贾逵、杜
林徐巡等十馀人之说。

杨慎《六书索隐序》曰：“《说文》有《孔子说》，楚庄王说，《左氏说》，韩非说，《淮南子说》，司马相如说，董仲舒说，京房说，卫宏说，扬雄说，刘歆说，桑钦说，杜林说，贾逵说，傅毅说，官溥说，谭长说，王育说，户彤说，张林说，黄颢说，周盛说，逯安说，欧阳侨说，甯严说，爰礼说，徐巡说，庄都说，张彻说。”

而以为尽得古人之意然与否与一也。《五经》未遇蔡
邕等正定之先，传写人人各异。今其书所收，率多异
字，而以今经校之，则《说文》为短。又一书之中有两引
而其文各异者。

如“汜” 下引《诗》“江有汜洍” 下引《诗》“江有洍逑” 下引《书》“旁述孱功” ；“孱” 下引《书》旁救僝功；“巹” 下引《诗》“赤舄己己” ；“掔” 下引《诗》“赤舄掔掔。”

“后之读者将何所从”，二也。

郑元常駮、许慎《五经异义》《颜氏家训》亦云：“《说文》中有援引经传与今乖者，未之敢从。”

流传既久，岂无脱漏？即徐铉亦谓“篆书湮替日久，错
乱遗脱，不可悉究。”今谓此书所阙者，必古人所无，别
指一字以当之。

如《说文》无“刘” 字，后人以“镏” 字当之；无“由” 字，以“甹” 字当之。无“免” 字，以“绝” 字当之。

改经典而就《说文》，支离回互，三也。今举其一二评之，
如秦、宋、薛皆国名也，秦从禾，以地宜禾，亦已迂矣。宋
从“木”为居，薛从辛为罪，此何理也？《费誓》之“费”改为
训为恶米。《武王载斾》之“斾。”改为训为臿土威，为姑
也，为女阴殹，为击声，困，为故庐普，为日无色，此何理
也？貉之为言恶也，视犬之字如画狗，狗叩也，岂孔子
之言乎？训有，则曰不宜有也，《春秋》书“日有食之”；训郭，

为男有罪，襄为解衣耕吊，为人持“弓，会驱禽，辱为失
耕时，臾为束缚捽抴，罚为持刀骂詈，劳为火烧门，宰
为罪人在屋下执事，冥为十六日月始亏，刑为刀守
井”，不几于穿凿而远于理情乎？武曌师之而制字，荆
公广之而作书，不可谓非滥觞于许氏者矣。若夫训
“参”为商星，此天文之不合者也；训“亳”为京兆杜陵亭，
此地理之不合者也。书中所引乐浪事数十条，而他
经籍反多阙略，此采摭之失其当者也。今之学者，能
取其大而弃其小，择其是而违其非，乃可谓善学《说
文》者与！

《后周书》：“黎景熙，其从祖广，太武时为尚书郎，善古学，尝从吏部尚书崔元伯受字义，又从司徒崔浩学楷篆，自是家传其法。景熙亦传习之，颇与许氏有异。可见魏、晋以来，传受亦各不同。”

《王莽传》：刘之为字，卯金刀也，正月刚卯，金刀之利，皆
不得行。

食货志亦云

又曰：受命之日丁卯。丁火，汉氏之德也。卯，刘姓，所以
为字也。光武告天祝文引谶记曰：“卯金修德为天子。”
公孙述引《援神契》曰：“西太守乙卯金。”谓西方太守，而
乙绝卯金也。是古未尝无刘字也。

赵宧光曰：《说文》无“刘” 字，但作“镏。” 今按《汉书》“卯金刀之谶” ，及古印流传者，刘姓不下数十百面，并作“刘” ，无“镏” 字。

魏明帝太和初，公卿奏言：“夫歌以咏德，舞以象事，于
文武为斌。臣等谨制乐舞，名曰《章斌之舞》。”魏去叔重
未远，是古未尝无“斌”字也。

徐铉较定《说文》，前列“斌” 字，云是俗书。

《说文》原本次第不可见，今以四声列者，徐铉等所定
也。“切”字，铉等所加也。

赵古则《六书本义》曰：“汉以前未有反切。” 许氏《说文》、郑氏《笺注》但曰“读若某而已。” 今《说文反切》，乃朱翱以孙愐《唐韵》所加。

旁引后儒之言，如杜预、裴光远、李阳冰之类，亦铉等
加也。又云：“诸家不收，今附之字韵末者。”〈弥下〉亦铉等加
也。

“眸” 字下云：“《说文》直作牟。” 赵宧光曰：详此则本书杂出众人之手审矣，安得不芜秽也？凡参订经传，必以本人名冠之，方不混于前人耳。

“始”字，《说文》以为女之初也，已不必然。而徐铉释之以
“至哉坤元，万物资始”，不知经文乃是“大哉乾元，万物
资始”，若用此解，必从男乃合耳。